หนูมีคำถามมาถามค่ะคุณ หนูฉีดยาคุมมาเมื่อวันที่23/11/64 คุณในเว็บนี้บอกว่าต้องไปฉีดอีกทีวันที่15/2/65 หนูมีเลือดกะปริดกะปรอยทุกวันค่ะเคยมีหยุดไป2วันครั้งนึงเเล้วก็กลับมา รอบนี้เลือดหายไปตั้งเเต่วันที่23/1/65 ก่อนหน้านั้นมีอะไรกันกับแฟนไม่ใช้ถุงเเต่มีเลือดออกกะปริดกะปรอยอยู่ หนูสงสัยว่า หนูตั้งครรภ์รึป่าว แล้วเลือดกะปริดกะปรอยจำเป็นจะต้องมีทุกวันมั้ยคะ
สวัสดีค่ะ อาการที่มีเลือดออกกระปริดกระปรอยทางช่องคลอดระหว่างการฉีดยาคุมนั้น สามารถเกิดขึ้นได้ คือเป็นผลข้างเคียงของยาค่ะ โดยจะพบได้บ่อยในการฉีดยาคุมชนิดทุก 3 เดือน ซึ่งเป็นชนิดฮอร์โมนเดี่ยวแต่อย่างไรก็ตาม ควรสังเกตด้วยว่าปริมาณเลือดที่ออกมากผิดปกติหรือไม่ ถ้าเลือดออกมาก เป็นลิ่มเลือด ปวดท้องน้อย หรือเลือดออกทางช่องคลอดติดต่อกันเกิน 7 วันขึ้นไปแล้ว อาจมีสาเหตุอื่นๆเช่นการติดเชื้อในช่องคลอดหรือปากมดลูก หรือมีเนื้องอกในมดลูกหรือปากมดลูกได้ ควรไปพบแพทย์เพื่อหาสาเหตุอื่นๆนอกเหนือจากผลจากยาฉีดคุมกำเนิดไปด้วย การมีผลข้างเคียงจากยาคุม ไม่ได้บ่งบอกว่ายาไม่ได้ผลในการป้องกันการตั้งครรภ์ ยาฉีดคุมกำเนิดมีประสิทธิภาพสูงมาก โอกาสตั้งครรภ์ขณะฉีดยามีน้อยกว่า 1% ค่ะ